title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének az ólomra mint az alumínium ötvözőelemére megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítás céljából egyes, adott alkalmazásra szolgáló, ólmot tartalmazó berendezésekre vonatkozó mentesség tekintetében módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét.

               A RoHS 2 irányelv 4. cikkében az egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. Az irányelv 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza. Míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozások már érvényben vannak, a bisz(2-etil-hexil)-ftalátra (DEHP), a butil-benzil-ftalátra (BBP), a dibutil-ftalátra (DBP) és a diizobutil-ftalátra (DIBP) vonatkozó korlátozások 2019. július 22-től vagy későbbi időponttól alkalmazandók. A RoHS 2 irányelv III. és IV. melléklete felsorolja azon, adott alkalmazású elektromos és elektronikus berendezések anyagait és alkatrészeit, amelyek mentességet élveznek a RoHS 2 irányelv 4. cikkének (1) bekezdése által az anyagokra vonatkozóan előírt korlátozás alól.

               Az 5. cikk a III. és a IV. mellékletnek a tudományos és műszaki fejlődéshez való hozzáigazításáról (a mentességek felvételéről, megújításáról, módosításáról és visszavonásáról) rendelkezik. Az 5. cikk (1) bekezdésének a) pontja értelmében a III. és IV. mellékletbe további mentességek csak akkor vehetők fel, ha ez nem gyengíti az 1907/2006/EK rendelet
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: kivonásuk vagy helyettesítésük a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, műszakilag vagy tudományosan nem kivitelezhető; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Továbbá az 5. cikk (1) bekezdése szerint az Európai Bizottság (a továbbiakban: Bizottság) a 20. cikkel összhangban felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentesség megadására, megújítására vagy visszavonására irányuló kérelmek benyújtására vonatkozó eljárást.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A RoHS 2 irányelv kihirdetése óta a Bizottsághoz a gazdasági szereplőktől számos, mind új mentességek engedélyezésére, mind érvényben lévő mentességek megújítására irányuló kérelem
                  3
                érkezett az 5. cikk (3) bekezdésének és az V. melléklet rendelkezéseinek megfelelően.

               A jelenlegi III. mellékletben szereplő 6. b) jelű mentesség lehetővé teszi az ólomnak az alumínium ötvözőelemeként, legfeljebb 0,4 tömegszázalék ólomtartalmú alumíniumban való alkalmazását. A Bizottsághoz 2014 decemberében és 2015 januárjában két kérelem érkezett e mentesség megújítására. Ugyan a 6. b) jelű mentesség 1–7. és 10. kategóriára
                  4
                vonatkozó lejárati határideje a RoHS irányelv követelményei (az 5. cikk (5) bekezdésének második albekezdése) alapján 2016. július 21. volt, az mindaddig alkalmazandó, amíg a Bizottság nem hoz határozatot a megújítás iránti kérelemről.

               A mentességre irányuló kérelem értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül az érdekeltekkel a kérelemmel kapcsolatban nyolchetes, a vélemények kifejtését célzó, online konzultációt
                  5
                folytatott. Az érdekeltekkel folytatott konzultáció ideje alatt öt észrevétel érkezett.

               A kérelem értékelését tartalmazó végleges jelentés közzététele megtörtént
                  6
               , az érdekelt felek értesítést kaptak.

               Ezt követően a Bizottság egy 2016. december 15-én tartott szakértői találkozó keretében konzultált a RoHS 2 irányelv szerinti felhatalmazáson alapuló jogi aktusokkal foglalkozó, a tagállamok szakértőiből álló csoporttal, amelyen a kérelmezők és a leginkább érintett felek előadásokat tartottak. A szakértők egyetértettek a Bizottság által előterjesztett tervezettel; a tagok nagy többsége távol maradt vagy tartózkodott a hozzászólástól. A Bizottság a minőségi jogalkotásra vonatkozó iránymutatásnak megfelelően a felhatalmazáson alapuló irányelv tervezetét egy négyhetes véleménynyilvánítási időszakra közzétette a minőségi jogalkotási portálon. Négy észrevétel érkezett, amelyek mind a jogi aktus tervezetének támogatása mellett foglaltak állást, az egyik emellett hosszabb érvényességi időtartamot javasolt. Az 5. cikk (3)–(7) bekezdésében előírt valamennyi szükséges intézkedésre sor került az anyag korlátozása alóli mentességekre vonatkozóan. Az egyidejűleg benyújtott, mentesség iránti kérelmek és a kapcsolódó adminisztratív követelmények nagy száma miatt a Bizottság a határozathozatali eljárás során az 5. cikk (5) bekezdése szerinti alternatív határidőket alkalmazott. A Tanács és az Európai Parlament valamennyi intézkedésről értesítést kapott.

               A végleges jelentés különösen a következő műszaki információkat és értékelést emelte ki:

               Az ólmozott alumíniumötvözetek felhasználásakor meg lehet különböztetni olyan alumíniumötvözeteket (öntött ötvözetekre), amelyeknél az ólomtartalom nem szándékos, hanem az alumíniumhulladékból származó másodlagos nyersanyag felhasználásából adódik, és olyan alumíniumötvözeteket (kovácsolt ötvözetekre), amelyekhez az ólmot szándékosan, megmunkálási célból adják hozzá.

               Ami a nem szándékosan jelen lévő ólmot illeti, annak eltávolítása az alumínium-újrahasznosítási folyamatból még nem kivitelezhető műszakilag. Továbbá az alumínium újrafeldolgozása körülbelül 95 %-kal kevesebb energiát igényel, mint a primer alumínium előállítása. Az újrahasznosított alumínium felhasználása tehát az alacsonyabb energiafogyasztásnak köszönhetően jelentősen kisebb környezeti hatást eredményez.

               Ami az alumíniumötvözetekhez megmunkálási célból adott ólmot illeti, a közelmúltban olyan ólommentes helyettesítők váltak elérhetővé a piacon, amelyeket egyes ötvözetgyártók megbízhatónak nyilvánítanak. További értékelésekre van azonban szükség arra vonatkozóan, hogy ezek az új fejlesztések, majd a későbbiekben szélesebb körű helyettesítésre történő alkalmazásuk milyen mértékben megvalósítható.

               Az 1–7. és a 10. kategória értékelésének eredményei azt mutatják, hogy a III. mellékletben foglalt 6. b) bejegyzésre vonatkozó mentesség iránti kérelemre az 5. cikk (1) bekezdésének a) pontjában meghatározott kritériumok legalább egyike teljesül. Annak érdekében, hogy a tanácsadó ajánlásának megfelelően tükröződjön a különbség az ólmot nem szándékos hozzáadás miatt tartalmazó alumíniumötvözetek és az olyan alumíniumötvözetek között, amelyekhez az ólmot bizonyos tulajdonságok elérése érdekében adták hozzá, a 6. b) mentesség jelenlegi megfogalmazását ennek megfelelően két albejegyzésre bontották. Az ólomtartalmú alumíniumhulladék újrahasznosításából eredő, nem szándékosan jelen lévő ólom esetében az ólom eltávolításának nem kivitelezhető volta és az újrahasznosított alumínium alacsonyabb környezeti hatása indokolttá teszi a mentesség 2021. július 21-ig való megadását. Az alumíniumötvözetekhez megmunkálási célból adott ólmot illetően javasolt a felhatalmazáson alapuló irányelv Hivatalos Lapban való közzétételét követő három évre mentességet adni annak érdekében, hogy az ipar elvégezhesse a piacon elérhető ólommentes alternatívák szükséges értékelését, és alkalmazkodhasson az esetleges változásokhoz. Mivel megbízható helyettesítő anyagok még nem állnak rendelkezésre, a helyettesítés negatív társadalmi-gazdasági hatásaira a megadott mentességi időszak tekintetében nem lehet számítani. Emellett az említett időtartam várhatóan nem gyakorol kedvezőtlen hatást az innovációra.

               Az 1–7. és a 10. kategóriától eltérő kategóriák esetében az érvényben lévő mentesség az 5. cikk (2) bekezdésében megállapított érvényességi időtartamig marad hatályban. Ez az egyedi mentesség – a 2011/65/EU irányelv 5. cikkének megfelelően – nem gyengíti az 1907/2006/EK rendelet (REACH) által a környezet és az egészség tekintetében biztosított védelmet.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv az ólom adott alkalmazásokban való használata érdekében mentességet biztosít a 2011/65/EU irányelv 4. cikkének (1) bekezdésében bizonyos anyagokra előírt korlátozások alól; e mentességet fel kell venni az irányelv III. mellékletébe.

               A jogi aktus a 2011/65/EU irányelv rendelkezéseinek és különösen az 5. cikke (1) bekezdése a) pontjában foglalt vonatkozó követelményeknek megfelelően felhatalmazáson alapuló irányelv.

               A felhatalmazáson alapuló irányelv célja, hogy egyes, egyébként tiltott anyagok adott alkalmazásait – a RoHS 2 irányelv rendelkezéseinek és az irányelvben meghatározott feltételeknek, valamint a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően – engedélyezve hozzájáruljon az emberi egészség és a környezet védeleméhez, továbbá közelítse egymáshoz a kapcsolódó rendelkezéseket a belső piac működésének biztosítása érdekében, az elektromos és elektronikus berendezések területén.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2018.3.1.)

               a 2011/65/EU európai parlamenti és tanácsi irányelv III. mellékletének az ólomra mint az alumínium ötvözőelemére megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  7
                és különösen annak 5. cikke (1) bekezdésének a) pontjára,

               mivel:

               (1)
                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)
                     A 2011/65/EU irányelv III. mellékletének 6. b) bejegyzése 2016 július 21-ig mentességet adott az ólomnak az alumínium ötvözőelemeként, legfeljebb 0,4 tömegszázalék ólomtartalomig történő alkalmazására. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására.

               (3)
                     Ólmot azzal a céllal adnak szándékosan az alumíniumhoz, hogy fokozza annak gépi megmunkálhatóságát az ipari termelés céljából. A közelmúltban bizonyos ólommentes alternatívák hozzáférhetővé váltak a piacon. Ezen alternatívák műszaki kivitelezhetősége és megbízhatósága még nem ismert.

               (4)
                     Ezen túlmenően, noha az ólomtartalmú alumíniumhulladék újrahasznosítása környezeti szempontból előnyös, az alumínium-újrahasznosítási folyamatból nem szándékosan bekerülő ólom eltávolítása műszakilag még nem kivitelezhető.

               (5)
                     A 2011/65/EU irányelv 5. cikke (1) bekezdése a) pontjának megfelelően az irányelv III. melléklete 6. b) bejegyzésének megfogalmazásában az ólmot nem szándékos hozzáadás miatt tartalmazó alumíniumötvözeteket meg kell különböztetni az olyan alumíniumötvözetektől, amelyekhez az ólmot bizonyos tulajdonságok elérése érdekében adták hozzá.

               (6)
                     Az ólomtartalmú alumíniumhulladék újrahasznosításából eredő, nem szándékosan jelen lévő ólom esetében az ólom eltávolításának nem kivitelezhető volta és az újrahasznosított alumínium alacsonyabb környezeti hatása indokolttá teszi a mentesség 2021. július 21-ig való megadását az 1–7. és a 10. kategória esetében. Az alumíniumötvözetekhez megmunkálási célból adott ólmot illetően az 1–7. és a 10. kategória esetében indokolt az ezen irányelv Európai Unió Hivatalos Lapjában való közzétételét követő három évre mentességet adni annak érdekében, hogy az ipar elvégezhesse a piacon elérhető ólommentes alternatívák szükséges értékelését, és alkalmazkodhasson az esetleges változásokhoz. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban.

               (7)
                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépése utáni 12. hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [az ezen irányelv hatálybalépése utáni 12. hónap utolsó napja + 1 nap]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2018.3.1.

                     a Bizottság részéről

                     elnök
                     Jean-Claude JUNCKER

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_hu.htm
                  .

                     (4)

                        Ezek a kategóriák a következők: 1. háztartási nagygépek; 2. háztartási kisgépek; 3. információs technológiai és távközlési berendezések; 4. szórakoztatóelektronikai berendezések; 5. világítótestek; 6. elektromos és elektronikus szerszámok; 7. játékok, szabadidős és sportfelszerelések; 10. adagolóautomaták. Az elektromos és elektronikus berendezések kategóriáinak jegyzékét a RoHS irányelv I. melléklete tartalmazza.

                     (5)

                  A konzultáció időtartama
                  : 2015. augusztus 21-től 2015. október 16-ig.

                     (6)

                     https://bookshop.europa.eu/hu/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        HL L 174., 2011.7.1., 88. o.

    ---documentbreak---

               MELLÉKLET

               A 2011/65/EU irányelv III. mellékletében a 6. b) pont helyébe a következő szöveg lép:

                        „6. b)

                        Ólom az alumínium ötvözőelemeként a legfeljebb 0,4 tömegszázalék ólomtartalmú alumíniumban

                        A mentesség lejárta:

                        a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.,

                        a 8. kategóriába tartozó in vitro diagnosztikai orvostechnikai eszközök esetében 2023. július 21.,

                        a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.,

                        6. b) I.

                        Ólom az alumínium ötvözőelemeként a legfeljebb 0,4 tömegszázalék ólomtartalmú alumíniumban, feltéve, hogy ólomtartalmú alumíniumhulladék újrahasznosításából ered

                        A mentesség lejárta az 1–7. és a 10. kategória esetében 2021. július 21.

                        6. b) II.

                        Ólom a megmunkálásra szánt alumínium ötvözőelemeként, legfeljebb 0,4 tömegszázalék ólomtartalomig

                        A mentesség lejárta az 1–7. és a 10. kategória esetében [a felhatalmazáson alapuló irányelv Hivatalos Lapban való közzétételétől számított három év].”


title: A BIZOTTSÁG (EU) .../... VÉGREHAJTÁSI IRÁNYELVE a fegyverek megszerzésének és tartásának ellenőrzéséről szóló 91/477/EGK tanácsi irányelv szerinti riasztó- és jelzőfegyverekre vonatkozó műszaki előírások meghatározásáról

text:
               A BIZOTTSÁG (EU) .../... VÉGREHAJTÁSI IRÁNYELVE

               (2019.1.16.)

               a fegyverek megszerzésének és tartásának ellenőrzéséről szóló 91/477/EGK tanácsi irányelv szerinti riasztó- és jelzőfegyverekre vonatkozó műszaki előírások meghatározásáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a fegyverek megszerzésének és tartásának ellenőrzéséről szóló, 1991. június 18-i 91/477/EGK tanácsi irányelvre
                  1
                és különösen annak 10a. cikke (3) bekezdésére;

               mivel:

               (1)A 91/477/EGK irányelv I. melléklete szerint azok a tárgyak, amelyek megfelelnek a tűzfegyver fogalma ugyanazon irányelvben szereplő meghatározásának, nem tartoznak e meghatározás alá, ha azokat riasztásra, jelzésre vagy életmentésre tervezték, és kizárólag ezen említett célokra használhatók.

               (2)Bizonyos, jelenleg piaci forgalomban lévő, riasztásra, jelzésre vagy életmentésre tervezett eszközök szokványos szerszámokkal könnyedén tűzfegyverré alakíthatók át. Ezért ahhoz, hogy egy eszköz a 91/477/EGK irányelv alkalmazásában riasztó-, illetve jelzőfegyvernek minősüljön, továbbá hogy ne tartozzon az említett irányelv értelmében vett tűzfegyverekre vonatkozó ellenőrzések hatálya alá, olyan kialakítással kell rendelkeznie, hogy szokványos szerszámokkal sem töltény, golyó vagy lövedék gyúlékony hajtóanyag segítségével történő kilövésére alkalmassá, sem pedig erre a célra átalakíthatóvá ne legyen tehető.

               (3)A (2) preambulumbekezdésben leírt előírásnak egy olyan műszakielőírás-csomag részét kell képeznie, amelynek átfogó célja, hogy az eszközök ne legyenek töltény, golyó vagy lövedék gyúlékony hajtóanyag segítségével történő kilövésére alkalmassá tehetők. Megemlítendő különösen, hogy mivel egy eszköz csöve kritikus fontosságú annak tűzfegyverré történő átalakítása szempontjából, a csőnek olyan kialakítással kell rendelkeznie, hogy kizárólag a teljes eszközt működésképtelenné téve lehessen eltávolítani vagy módosítani. A csőben ezenkívül eltávolíthatatlan akadályokat kell elhelyezni, továbbá a töltényűrnek és a csőnek olyan eltolt, megdöntött vagy lépcsőzetes kialakítással kell rendelkeznie, amely megakadályozza a lőszereknek az eszközbe való betöltését és abból való kilövését.

               (4)Annak biztosítása érdekében, hogy a riasztó- és jelzőfegyverekre vonatkozó műszaki előírások megfelelőek legyenek a jelenleg létező számos különböző típusú riasztó- és jelzőfegyver szempontjából, az ezen irányelvben meghatározott előírásoknak figyelembe kell venniük a riasztó- és jelzőfegyverek töltényeivel és töltényűrjével kapcsolatos általánosan elfogadott nemzetközi szabványokat és értékeket, különösen a kézi lőfegyverek próbajeleit felügyelő nemzetközi állandó bizottság (C.I.P.) által kidolgozott, a töltények és töltényűrök méreteivel kapcsolatos táblázatok (Tables of Dimensions of Cartridges and Chambers, TDCC) közül a VIII. táblázatban rögzítetteket.

               (5)A riasztó- és jelzőfegyverek tűzfegyverekké történő egyszerű átalakításának visszaszorítása érdekében a tagállamoknak gondoskodniuk kell arról, hogy az Unióban gyártott vagy oda behozott fegyvereket ellenőrzésnek vessék alá az ezen irányelvben meghatározott műszaki előírásoknak való megfelelésük megállapítása érdekében. Az ellenőrzések kiterjedhetnek például különböző eszközmodellek vagy -típusok, az egyes eszközök, illetve mindkettő ellenőrzésére is.

               (6)A tagállamok számára elő kell írni, hogy kérésre tájékoztassák egymást a riasztó- és jelzőfegyverekkel kapcsolatban általuk elvégzett ellenőrzések eredményeiről. Az információcsere megkönnyítése érdekében elő kell írni a tagállamok számára, hogy legalább egy, a többi tagállam információkkal való ellátására képes nemzeti kapcsolattartó pontot jelöljenek ki.

               (7)A riasztó- és jelzőfegyverek ellenőrzésének megkönnyítése érdekében elő kell írni a tagállamok számára, hogy működjenek együtt ezen ellenőrzések végrehajtása során.

               (8)Ez az irányelv nem érinti a 91/477/EGK irányelv 3. cikkét.

               (9)A tagállamok és a Bizottság magyarázó dokumentumokról szóló, 2011. szeptember 28-i együttes politikai nyilatkozatának
                  2
                megfelelően a tagállamok vállalták, hogy indokolt esetben az átültető intézkedéseikről szóló értesítéshez az irányelv egyes elemei és az azt átültető nemzeti jogi eszköz megfelelő részei közötti kapcsolatot magyarázó egy vagy több dokumentumot mellékelnek.

               (10)Az ezen irányelvben előírt intézkedések összhangban vannak a 91/477/EGK irányelv 13b. cikkének (1) bekezdésével létrehozott bizottság véleményével,

               ELFOGADTA EZT AZ IRÁNYELVET:

               1. cikk
               Műszaki előírások

               A tagállamok biztosítják, hogy a kizárólag vaktöltények, irritáló anyagok, egyéb hatóanyagok vagy pirotechnikai jelzőtöltények kilövésére tervezett, tölténytartóval rendelkező eszközök csak akkor ne minősüljenek a 91/477/EGK irányelv értelmében vett tűzfegyvernek, ha mindenkor megfelelnek az ezen irányelv mellékletében meghatározott műszaki előírásoknak.

               2. cikk
               A műszaki előírásoknak való megfelelés ellenőrzése

               (1)A tagállamok biztosítják, hogy az 1. cikkben említett típusú eszközöket ellenőrzésnek vetik alá annak megállapítása érdekében, hogy azok megfelelnek-e a mellékletben meghatározott műszaki előírásoknak.

               (2)A tagállamok együttműködnek egymással az (1) bekezdésben említett ellenőrzések végrehajtása során.

               3. cikk
               Információcsere

               A tagállamok kérésre egymás rendelkezésére bocsátják az általuk a 2. cikknek megfelelően elvégzett ellenőrzések eredményeit. E célból minden tagállam kijelöl legalább egy, az említett eredmények rendelkezésre bocsátásáért felelős nemzeti kapcsolattartó pontot, és közli annak elérhetőségeit a Bizottsággal.

               4. cikk
               Átültető rendelkezések

               (1)A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb [Kiadóhivatal: kérjük, illesszék be az ezen irányelvnek az Európai Unió Hivatalos Lapjában történő közzétételét 12 hónappal követő dátumot]-ig megfeleljenek. Erről haladéktalanul tájékoztatják a Bizottságot.

               Amikor a tagállamok elfogadják a szóban forgó rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               5. cikk
               Hatálybalépés

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               6. cikk
               Címzettek

               Ennek az irányelvnek a tagállamok a címzettjei.

               Kelt Brüsszelben, -án/-én. 2019.1.16.

                     a Bizottság részéről

                     elnök
                     Jean-Claude JUNCKER

                     (1)

                        HL L 256., 1991.9.13., 51. o.

                     (2)

                        HL C 369., 2011.12.17., 14. o.

    ---documentbreak---

               MELLÉKLET

               Az 1. cikkben említett eszközökre vonatkozó műszaki előírások

               1. Az eszközök megfelelnek az alábbi követelményeknek:

               a)pirotechnikai jelzőtöltények kilövésére kizárólag a csőtorkolatra erősített adapter megléte esetén képesek;

               b)olyan tartós eszközt foglalnak magukban, amely megakadályozza az egy vagy több szilárd tölténnyel, szilárd golyóval vagy szilárd lövedékkel megtöltött töltények kilövését;

               c)a kézi lőfegyverek próbajeleit felügyelő nemzetközi állandó bizottság (C.I.P.) által kidolgozott, a töltények és töltényűrök méreteivel kapcsolatos táblázatok (Tables of Dimensions of Cartridges and Chambers, TDCC) közül a VIII. táblázat alkalmazandó, ezen irányelv elfogadásakor hatályos változatában szereplő, az említett táblázatban feltüntetett méreteknek és egyéb szabványoknak megfelelő tölténnyel való használatra tervezték őket.

               2. Az eszközök szokványos szerszámokkal nem tehetők sem töltény, golyó vagy lövedék gyúlékony hajtóanyag segítségével történő kilövésére alkalmassá, sem pedig erre a célra átalakíthatóvá.

               3. Az eszközök egyik alapvető alkotóeleme sem szerelhető fel tűzfegyverre, illetve használható fel tűzfegyver alapvető alkotóelemeként.

               4. Az eszközök csöve kizárólag az eszköz jelentős megrongálásával vagy tönkretételével távolítható el.

               5. A legfeljebb 30 centiméteres csővel vagy legfeljebb 60 centiméteres teljes hosszúsággal rendelkező eszközök esetében az eszköz csöve teljes hosszában eltávolíthatatlan akadályokat tartalmaz, amelyek meggátolják, hogy egy gyúlékony hajtóanyag segítségével kilőtt töltény, golyó vagy lövedék áthaladjon a csövön, továbbá legfeljebb 1 cm hosszúságú szabad teret hagynak a csőtorkolatnál.

               6. Az 5. pont hatálya alá nem tartozó eszközök esetében az eszköz csöve a hosszúságának legalább egyharmada mentén eltávolíthatatlan akadályokat tartalmaz, amelyek meggátolják, hogy egy gyúlékony hajtóanyag segítségével kilőtt töltény, golyó vagy lövedék áthaladjon a csövön, továbbá legfeljebb 1 cm hosszúságú szabad teret hagynak a csőtorkolatnál.

               7. A csőben található első akadály minden esetben – függetlenül attól, hogy az eszköz az 5. vagy a 6. pont hatálya alá tartozik-e – az eszköz töltényűrje után, ahhoz a lehető legközelebb helyezkedik el, ugyanakkor lehetővé teszi a gázok kivezető nyílásokon keresztül történő távozását.

               8. A kizárólag vaktöltények kilövésére tervezett eszközök esetében az 5., illetve a 6. pontban említett akadályok – egy vagy több, gáznyomás-mentesítést lehetővé tevő nyílástól eltekintve – teljesen elzárják a csövet. Az akadályok ezenkívül teljesen elzárják a csövet oly módon, hogy az eszköz elején keresztül nem bocsátható ki gáz.

               9. Az akadályok minden esetben állandóak, és kizárólag az eszköz töltényűrjét vagy csövét tönkretéve mozdíthatók ki a helyükről.

               A kizárólag vaktöltények kilövésére tervezett eszközök esetében az akadályok teljes egészében olyan anyagból készülnek, amely ellenáll a vágásnak, a fúrásnak, a lyukasztásnak, a köszörülésnek (vagy bármely hasonló eljárásnak), és amelynek a (Vickers-keménységvizsgálat szerinti) minimális keménysége 700 HV 30.

               Az e pont második albekezdésének hatálya alá nem tartozó eszközök esetében az akadályok olyan anyagból készülnek, amely ellenáll a vágásnak, a fúrásnak, a lyukasztásnak, a köszörülésnek (vagy bármely hasonló eljárásnak), és amelynek a minimális keménysége 610 HV 30. A cső a tengelye mentén rendelkezhet egy, az irritáló anyagok vagy egyéb hatóanyagok eszközből történő kibocsátására szolgáló csatornával.

               Az akadályok mindegyik esetben meggátolják a következőket:

               a)tengelymenti lyuk kialakulása vagy tágulása a csövön;

               b)a cső eltávolítása, kivéve, ha az eltávolítás használhatatlanná teszi az eszköz tokszerkezetét és töltényűrjét, vagy olyan mértékben károsítja az eszközt, hogy az jelentős javítás vagy kiegészítés nélkül nem használható fel tűzfegyver alapjaként.

               10. Mind a töltényűr, mind a cső olyan eltolt, megdöntött vagy lépcsőzetes kialakítással rendelkezik, amely megakadályozza a lőszereknek az eszközbe való betöltését vagy abból való kilövését. A revolver típusú eszközökre ezenkívül a következő feltételek vonatkoznak:

               a)a dobfurat elülső nyílásai szűkített kialakításúak annak biztosítása érdekében, hogy a golyók ne hagyhassák el a töltényűrt;

               b)az említett nyílások a töltényűrhöz képest eltolt helyzetűek.


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítás céljából egyes, adott alkalmazásra szolgáló, ólmot tartalmazó berendezésekre vonatkozó mentesség tekintetében módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét.

               A RoHS 2 irányelv 4. cikkében az egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. Az irányelv 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza. Míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozások már érvényben vannak, a bisz(2-etil-hexil)-ftalátra (DEHP), a butil-benzil-ftalátra (BBP), a dibutil-ftalátra (DBP) és a diizobutil-ftalátra (DIBP) vonatkozó korlátozások 2019. július 22-től vagy későbbi időponttól alkalmazandók. A RoHS 2 irányelv III. és IV. melléklete felsorolja azon, adott alkalmazású elektromos és elektronikus berendezések anyagait és alkatrészeit, amelyek mentességet élveznek a RoHS 2 irányelv 4. cikkének (1) bekezdése által az anyagokra vonatkozóan előírt korlátozás alól.

               Az 5. cikk a III. és a IV. mellékletnek a tudományos és műszaki fejlődéshez való hozzáigazításáról (a mentességek felvételéről, megújításáról, módosításáról és visszavonásáról) rendelkezik. Az 5. cikk (1) bekezdésének a) pontja értelmében a III. és IV. mellékletbe további mentességek csak akkor vehetők fel, ha ez nem gyengíti az 1907/2006/EK rendelet
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: kivonásuk vagy helyettesítésük a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, műszakilag vagy tudományosan nem kivitelezhető; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Továbbá az 5. cikk (1) bekezdése szerint az Európai Bizottság (a továbbiakban: Bizottság) a 20. cikkel összhangban felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentesség megadására, megújítására vagy visszavonására irányuló kérelmek benyújtására vonatkozó eljárást.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A RoHS 2 irányelv kihirdetése óta a Bizottsághoz a gazdasági szereplőktől számos, mind új mentességek engedélyezésére, mind érvényben lévő mentességek megújítására irányuló kérelem
                  3
                érkezett az 5. cikk (3) bekezdésének és az V. melléklet rendelkezéseinek megfelelően.

               A jelenlegi III. mellékletben szereplő 24. mentesség lehetővé teszi az ólomnak korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagokban való alkalmazását. A Bizottsághoz 2015 januárjában egy kérelem érkezett e mentesség megújítására. Ugyan a 24. számú mentesség 1–7. és 10. kategóriára
                  4
                vonatkozó lejárati határideje a RoHS irányelv követelményei (az 5. cikk (5) bekezdésének második albekezdése) alapján 2016. július 21. volt, az mindaddig alkalmazandó, amíg a Bizottság nem hoz határozatot a megújítás iránti kérelemről.

               A mentességre irányuló kérelem értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül az érdekeltekkel a kérelemmel kapcsolatban nyolchetes, a vélemények kifejtését célzó, online konzultációt
                  5
                folytatott. Az érdekeltekkel folytatott konzultáció ideje alatt egy észrevétel érkezett.

               A kérelem értékelését tartalmazó végleges jelentés közzététele megtörtént
                  6
               , az érdekelt felek értesítést kaptak.

               Ezt követően a Bizottság egy 2016. december 15-én tartott szakértői találkozó keretében konzultált a RoHS 2 irányelv szerinti felhatalmazáson alapuló jogi aktusokkal foglalkozó, a tagállamok szakértőiből álló csoporttal, amelyen a kérelmezők és a leginkább érintett felek előadásokat tartottak. A szakértők egyetértettek a Bizottság által előterjesztett tervezettel; a tagok nagy többsége távol maradt vagy tartózkodott a hozzászólástól. A Bizottság a minőségi jogalkotásra vonatkozó iránymutatásnak megfelelően a felhatalmazáson alapuló irányelv tervezetét egy négyhetes véleménynyilvánítási időszakra közzétette a minőségi jogalkotási portálon. Egy észrevétel érkezett, amely a jogi aktus tervezetének támogatása mellett foglalt állást. Az 5. cikk (3)–(7) bekezdésében előírt valamennyi szükséges intézkedésre sor került az anyag korlátozása alóli mentességekre vonatkozóan. Az egyidejűleg benyújtott, mentesség iránti kérelmek és a kapcsolódó adminisztratív követelmények nagy száma miatt a Bizottság a határozathozatali eljárás során az 5. cikk (5) bekezdése szerinti alternatív határidőket alkalmazott. A Tanács és az Európai Parlament valamennyi intézkedésről értesítést kapott.

               A végleges jelentés különösen a következő műszaki információkat és értékelést emelte ki:

               A korong- és síkmátrix alakú kondenzátorok a többrétegű kerámiakondenzátorok olyan változatai, amelyeknél az ellentétes vezetők a kerámiatest külső peremén és a testen keresztül fúrt lyukak belső felületén találhatók. Ezek olyan speciális kondenzátorok, amelyeket elektromágneses interferencia-szűrőkben és elektromágneses interferenciaszűrőt magukban foglaló csatlakozókban alkalmaznak csúcstechnológiai alkalmazásokban, amelyekben kritikus fontosságú az elektromos interferencia kiküszöbölése. Az ilyen alkatrészeket magukban foglaló rendszereket jellemzően professzionális audioberendezésekben, tengeri megfigyelőrendszerekben és videokamerás megfigyelőrendszerekben alkalmazzák.

               Az alkalmazás során jelhordozó átvezető tűket vezetnek át a kerámiaelemen és a mechanikai és elektromos csatlakozás céljából csatlakoztatják őket a belső furathoz. Ennek a csatlakozásnak az optimális teljesítmény érdekében alacsony elektromos ellenállásúnak és induktivitásúnak kell lennie, mivel a nagy ellenállás/induktivitás gátolja a földeléshez vezető nagy frekvenciájú áramkört a szűrőkondenzátoron keresztül. Ez a csatlakozás hagyományosan ólomtartalmú forrasztóanyaggal készül, mivel az ólommentes forrasztóanyagok miatt repedések keletkeznek a kerámiaelemben. Az ólomtartalmú forrasztóanyagok biztosítják a megfelelő olvadáspont és duktilitás kombinációját. A forrasztóanyag duktilitása meggátolja, hogy a kerámia kondenzátor és a réztű közötti hőeltérés miatt repedések alakuljanak ki a kerámiarétegben a forrasztás alatt és után.

               Jelenleg a forrasztóanyagokban lévő ólom helyettesítése tudományosan és műszakilag nem kivitelezhető.

               Az 1–7. és a 10. kategória értékelésének eredményei azt mutatják, hogy a III. mellékletben foglalt 24. bejegyzésre vonatkozó mentesség iránti kérelemre az 5. cikk (1) bekezdésének a) pontjában meghatározott kritériumok legalább egyike teljesül. Mivel az érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni kellően megbízható alternatívák, az érvényességi időtartamot indokolt 2021. július 21-ig megállapítani; mivel megbízható helyettesítő anyagok még nem állnak rendelkezésre, a helyettesítés negatív társadalmi-gazdasági hatásaira ezen időszak tekintetében nem lehet számítani. Emellett a megadott érvényességi időtartam várhatóan nem gyakorol kedvezőtlen hatást az innovációra. Az 1–7. és a 10. kategóriától eltérő kategóriák esetében az érvényben lévő mentesség az 5. cikk (2) bekezdésében megállapított érvényességi időtartamig marad hatályban. Ez az egyedi mentesség – a 2011/65/EU irányelv 5. cikkének megfelelően – nem gyengíti az 1907/2006/EK rendelet (REACH) által a környezet és az egészség tekintetében biztosított védelmet.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv az ólom adott alkalmazásokban való használata érdekében mentességet biztosít a 2011/65/EU irányelv 4. cikkének (1) bekezdésében bizonyos anyagokra előírt korlátozások alól; e mentességet fel kell venni az irányelv III. mellékletébe.

               A jogi aktus a 2011/65/EU irányelv rendelkezéseinek és különösen az 5. cikke (1) bekezdése a) pontjában foglalt vonatkozó követelményeknek megfelelően felhatalmazáson alapuló irányelv.

               A felhatalmazáson alapuló irányelv célja, hogy egyes, egyébként tiltott anyagok adott alkalmazásait – a RoHS 2 irányelv rendelkezéseinek és az irányelvben meghatározott feltételeknek, valamint a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően – engedélyezve hozzájáruljon az emberi egészség és a környezet védeleméhez, továbbá közelítse egymáshoz a kapcsolódó rendelkezéseket a belső piac működésének biztosítása érdekében, az elektromos és elektronikus berendezések területén.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2018.2.27.)

               a 2011/65/EU európai parlamenti és tanácsi irányelv III. mellékletének a korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  7
                és különösen annak 5. cikke (1) bekezdésének a) pontjára,

               mivel:

               (1)
                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)
                     A 2011/65/EU irányelv III. mellékletének 24. bejegyzése 2016 július 21-ig mentességet adott az ólomnak a korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagokban való alkalmazására. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására.

               (3)
                     A korong- és síkmátrix alakú kondenzátorok a többrétegű kerámiakondenzátorok változatai. Ezek olyan speciális kondenzátorok, amelyeket elektromágneses interferencia-szűrőkben és elektromágneses interferenciaszűrőt magukban foglaló csatlakozókban alkalmaznak csúcstechnológiai alkalmazásokban, amelyekben kritikus fontosságú az elektromos interferencia kiküszöbölése. Az ilyen alkatrészeket magukban foglaló rendszereket jellemzően professzionális audioberendezésekben, tengeri megfigyelőrendszerekben és videokamerás megfigyelőrendszerekben alkalmazzák.

               (4)
                     A korong- és síkmátrix alakú kondenzátorokban alkalmazott ólomtartalmú forrasztóanyagok biztosítják a megfelelő olvadáspont és duktilitás kombinációját. A forrasztóanyag duktilitása meggátolja, hogy a kerámia kondenzátor és a réztű közötti hőeltérés miatt repedések alakuljanak ki a kerámiarétegben a forrasztás alatt és után.

               (5)
                     Jelenleg az ólom helyettesítése tudományosan és műszakilag nem kivitelezhető.

               (6)
                     Mivel az 1–7. és a 10. kategóriába tartozó érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni kellően megbízható alternatívák, az érvényességi időtartamot indokolt 2021. július 21-ig megállapítani. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban.

               (7)
                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő 12. hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [az ezen irányelv hatálybalépését követő 12. hónap utolsó napja + 1 nap]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2018.2.27.

                     a Bizottság részéről

                     elnök
                     Jean-Claude JUNCKER

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_hu.htm

                     (4)

                        Ezek a kategóriák a következők: 1. háztartási nagygépek; 2. háztartási kisgépek; 3. információs technológiai és távközlési berendezések; 4. szórakoztatóelektronikai berendezések; 5. világítótestek; 6. elektromos és elektronikus szerszámok; 7. játékok, szabadidős és sportfelszerelések; 10. adagolóautomaták. Az elektromos és elektronikus berendezések kategóriáinak jegyzékét a RoHS irányelv I. melléklete tartalmazza.

                     (5)

                  A konzultáció időtartama
                  : 2015. augusztus 21-től 2015. október 16-ig.

                     (6)

                     https://bookshop.europa.eu/hu/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        HL L 174., 2011.7.1., 88. o.

    ---documentbreak---

               MELLÉKLET

               A 2011/65/EU irányelv III. mellékletében a 24. pont helyébe a következő szöveg lép:

                        „24.

                        Korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagokban lévő ólom

                        A mentesség lejárta:

                        az 1–7. és a 10. kategória esetében 2021. július 21.,

                        a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.,

                        a 8. kategóriába tartozó in vitro diagnosztikai orvostechnikai eszközök esetében 2023. július 21.,

                        a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a cermet-alapú beállító potenciométer egyes alkatrészeiben lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítás céljából egyes, adott alkalmazásra szolgáló, ólmot tartalmazó berendezésekre vonatkozó mentesség tekintetében módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét.

               A RoHS 2 irányelv 4. cikkében az egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. Az irányelv 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza. Míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozások már érvényben vannak, a bisz(2-etil-hexil)-ftalátra (DEHP), a butil-benzil-ftalátra (BBP), a dibutil-ftalátra (DBP) és a diizobutil-ftalátra (DIBP) vonatkozó korlátozások 2019. július 22-től vagy későbbi időponttól alkalmazandók. A RoHS 2 irányelv III. és IV. melléklete felsorolja azon, adott alkalmazású elektromos és elektronikus berendezések anyagait és alkatrészeit, amelyek mentességet élveznek a RoHS 2 irányelv 4. cikkének (1) bekezdése által az anyagokra vonatkozóan előírt korlátozás alól.

               Az 5. cikk a III. és a IV. mellékletnek a tudományos és műszaki fejlődéshez való hozzáigazításáról (a mentességek felvételéről, megújításáról, módosításáról és visszavonásáról) rendelkezik. Az 5. cikk (1) bekezdésének a) pontja értelmében a III. és IV. mellékletbe további mentességek csak akkor vehetők fel, ha ez nem gyengíti az 1907/2006/EK rendelet
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: kivonásuk vagy helyettesítésük a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, műszakilag vagy tudományosan nem kivitelezhető; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Továbbá az 5. cikk (1) bekezdése szerint az Európai Bizottság (a továbbiakban: Bizottság) a 20. cikkel összhangban felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentesség megadására, megújítására vagy visszavonására irányuló kérelmek benyújtására vonatkozó eljárást.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A RoHS 2 irányelv kihirdetése óta a Bizottsághoz a gazdasági szereplőktől számos, mind új mentességek engedélyezésére, mind érvényben lévő mentességek megújítására irányuló kérelem
                  3
                érkezett az 5. cikk (3) bekezdésének és az V. melléklet rendelkezéseinek megfelelően.

               A jelenlegi III. mellékletben szereplő 34. mentesség lehetővé teszi az ólomnak a cermet-alapú beállító potenciométer egyes alkatrészeiben való alkalmazását. A Bizottsághoz 2015 januárjában egy kérelem érkezett e mentesség megújítására. Ugyan a 34. számú mentesség 1–7. és 10. kategóriára
                  4
                vonatkozó lejárati határideje a RoHS irányelv követelményei (az 5. cikk (5) bekezdésének második albekezdése) alapján 2016. július 21. volt, az mindaddig alkalmazandó, amíg a Bizottság nem hoz határozatot a megújítás iránti kérelemről.

               A mentességre irányuló kérelem értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül az érdekeltekkel a kérelemmel kapcsolatban nyolchetes, a vélemények kifejtését célzó, online konzultációt
                  5
                folytatott. Az érdekeltekkel folytatott konzultáció ideje alatt két észrevétel érkezett.

               A kérelem értékelését tartalmazó végleges jelentés közzététele megtörtént
                  6
               , az érdekelt felek értesítést kaptak.

               Ezt követően a Bizottság egy 2016. december 15-én tartott szakértői találkozó keretében konzultált a RoHS 2 irányelv szerinti felhatalmazáson alapuló jogi aktusokkal foglalkozó, a tagállamok szakértőiből álló csoporttal, amelyen a kérelmezők és a leginkább érintett felek előadásokat tartottak. A szakértők egyetértettek a Bizottság által előterjesztett tervezettel; a tagok nagy többsége távol maradt vagy tartózkodott a hozzászólástól. A Bizottság a minőségi jogalkotásra vonatkozó iránymutatásnak megfelelően a felhatalmazáson alapuló irányelv tervezetét egy négyhetes véleménynyilvánítási időszakra közzétette a minőségi jogalkotási portálon. Két észrevétel érkezett, mindkettő a jogi aktus tervezetének támogatása mellett foglalt állást. Az 5. cikk (3)–(7) bekezdésében előírt valamennyi szükséges intézkedésre sor került az anyag korlátozása alóli mentességekre vonatkozóan. Az egyidejűleg benyújtott, mentesség iránti kérelmek és a kapcsolódó adminisztratív követelmények nagy száma miatt a Bizottság a határozathozatali eljárás során az 5. cikk (5) bekezdése szerinti alternatív határidőket alkalmazott. A Tanács és az Európai Parlament valamennyi intézkedésről értesítést kapott.

               A végleges jelentés különösen a következő műszaki információkat és értékelést emelte ki:

               A beállító potenciométerek változtatható ellenállások. Az áramkör ellenállásának beállítását kefeérintkezővel végzik. Ezeket a termékek széles skálájában, például audiovizuális berendezésekben, kommunikációs berendezésekben, játékokban és mérőeszközökben, valamint elektromos háztartási készülékekben alkalmazzák. Ólmot rezisztív tintában lévő ólom-oxidként tartalmaznak, amely a kötőanyag szerepét tölti be.

               Jelenleg megbízható ólommentes alternatívák nem állnak rendelkezésre, ezért az ólom helyettesítése még tudományosan és műszakilag nem kivitelezhető.

               Az 1–7. és a 10. kategória értékelésének eredményei azt mutatják, hogy a III. mellékletben foglalt 34. bejegyzésre vonatkozó mentesség iránti kérelemre az 5. cikk (1) bekezdésének a) pontjában meghatározott kritériumok legalább egyike teljesül. Mivel az érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni kellően megbízható alternatívák, az érvényességi időtartamot indokolt 2021. július 21-ig megállapítani; mivel megbízható helyettesítő anyagok még nem állnak rendelkezésre, a helyettesítés negatív társadalmi-gazdasági hatásaira ezen időszak tekintetében nem lehet számítani. Emellett a megadott érvényességi időtartam várhatóan nem gyakorol kedvezőtlen hatást az innovációra. Az 1–7. és a 10. kategóriától eltérő kategóriák esetében az érvényben lévő mentesség az 5. cikk (2) bekezdésében megállapított érvényességi időtartamig marad hatályban. Ez az egyedi mentesség – a 2011/65/EU irányelv 5. cikkének megfelelően – nem gyengíti az 1907/2006/EK rendelet (REACH) által a környezet és az egészség tekintetében biztosított védelmet.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv az ólom adott alkalmazásokban való használata érdekében mentességet biztosít a 2011/65/EU irányelv 4. cikkének (1) bekezdésében bizonyos anyagokra előírt korlátozások alól; e mentességet fel kell venni az irányelv III. mellékletébe.

               A jogi aktus a 2011/65/EU irányelv rendelkezéseinek és különösen az 5. cikke (1) bekezdése a) pontjában foglalt vonatkozó követelményeknek megfelelően felhatalmazáson alapuló irányelv.

               A felhatalmazáson alapuló irányelv célja, hogy egyes, egyébként tiltott anyagok adott alkalmazásait – a RoHS 2 irányelv rendelkezéseinek és az irányelvben meghatározott feltételeknek, valamint a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően – engedélyezve hozzájáruljon az emberi egészség és a környezet védeleméhez, továbbá közelítse egymáshoz a kapcsolódó rendelkezéseket a belső piac működésének biztosítása érdekében, az elektromos és elektronikus berendezések területén.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2018.2.27.)

               a 2011/65/EU európai parlamenti és tanácsi irányelv III. mellékletének a cermet-alapú beállító potenciométer egyes alkatrészeiben lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  7
                és különösen annak 5. cikke (1) bekezdésének a) pontjára,

               mivel:

               (1)
                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)
                     A 2011/65/EU irányelv III. mellékletének 34. bejegyzése 2016 július 21-ig mentességet adott az ólomnak a cermet-alapú beállító potenciométer egyes alkatrészeiben való alkalmazására. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására.

               (3)
                     A beállító potenciométerek változtatható ellenállások. Az áramkör ellenállásának beállítását kefeérintkezővel végzik. Ezeket a termékek széles skálájában, például audiovizuális berendezésekben, kommunikációs berendezésekben, játékokban és mérőeszközökben, valamint elektromos háztartási készülékekben alkalmazzák. Ólmot rezisztív tintában lévő ólom-oxidként tartalmaznak, amely a kötőanyag szerepét tölti be.

               (4)
                     Jelenleg megbízható ólommentes alternatívák nem állnak rendelkezésre, ezért az ólom helyettesítése még tudományosan és műszakilag nem kivitelezhető.

               (5)
                     Mivel az 1–7. és a 10. kategóriába tartozó érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni kellően megbízható alternatívák, az érvényességi időtartamot indokolt 2021. július 21-ig megállapítani. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban.

               (6)
                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő 12. hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [az ezen irányelv hatálybalépését követő 12. hónap utolsó napja + 1 nap]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2018.2.27.

                     a Bizottság részéről

                     elnök
                     Jean-Claude JUNCKER

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_hu.htm

                     (4)

                        Ezek a kategóriák a következők: 1. háztartási nagygépek; 2. háztartási kisgépek; 3. információs technológiai és távközlési berendezések; 4. szórakoztatóelektronikai berendezések; 5. világítótestek; 6. elektromos és elektronikus szerszámok; 7. játékok, szabadidős és sportfelszerelések; 10. adagolóautomaták. Az elektromos és elektronikus berendezések kategóriáinak jegyzékét a RoHS irányelv I. melléklete tartalmazza.

                     (5)

                  A konzultáció időtartama
                  : 2015. augusztus 21-től 2015. október 16-ig.

                     (6)

                     https://bookshop.europa.eu/hu/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        HL L 174., 2011.7.1., 88. o.

    ---documentbreak---

               MELLÉKLET

               A 2011/65/EU irányelv III. mellékletében a 34. pont helyébe a következő szöveg lép:

                        „34.

                        A cermet-alapú beállító potenciométer egyes alkatrészeiben lévő ólom

                        A mentesség valamennyi kategóriára vonatkozik, és lejártának időpontja:

                        az 1–7. és a 10. kategória esetében 2021. július 21.,

                        a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.,

                        a 8. kategóriába tartozó in vitro diagnosztikai orvostechnikai eszközök esetében 2023. július 21.,

                        a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a magas olvadáspontú forrasztóanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítás céljából egyes, adott alkalmazásra szolgáló, ólmot tartalmazó berendezésekre vonatkozó mentesség tekintetében módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét.

               A RoHS 2 irányelv 4. cikkében az egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. Az irányelv 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza. Míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozások már érvényben vannak, a bisz(2-etil-hexil)-ftalátra (DEHP), a butil-benzil-ftalátra (BBP), a dibutil-ftalátra (DBP) és a diizobutil-ftalátra (DIBP) vonatkozó korlátozások 2019. július 22-től vagy későbbi időponttól alkalmazandók. A RoHS 2 irányelv III. és IV. melléklete felsorolja azon, adott alkalmazású elektromos és elektronikus berendezések anyagait és alkatrészeit, amelyek mentességet élveznek a RoHS 2 irányelv 4. cikkének (1) bekezdése által az anyagokra vonatkozóan előírt korlátozás alól.

               Az 5. cikk a III. és a IV. mellékletnek a tudományos és műszaki fejlődéshez való hozzáigazításáról (a mentességek felvételéről, megújításáról, módosításáról és visszavonásáról) rendelkezik. Az 5. cikk (1) bekezdésének a) pontja értelmében a III. és IV. mellékletbe további mentességek csak akkor vehetők fel, ha ez nem gyengíti az 1907/2006/EK rendelet
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: kivonásuk vagy helyettesítésük a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, műszakilag vagy tudományosan nem kivitelezhető; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Továbbá az 5. cikk (1) bekezdése szerint az Európai Bizottság (a továbbiakban: Bizottság) a 20. cikkel összhangban felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentesség megadására, megújítására vagy visszavonására irányuló kérelmek benyújtására vonatkozó eljárást.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A RoHS 2 irányelv kihirdetése óta a Bizottsághoz a gazdasági szereplőktől számos, mind új mentességek engedélyezésére, mind érvényben lévő mentességek megújítására irányuló kérelem
                  3
                érkezett az 5. cikk (3) bekezdésének és az V. melléklet rendelkezéseinek megfelelően.

               A jelenlegi III. mellékletben szereplő 7. a) jelű mentesség lehetővé teszi az ólom magas olvadáspontú forrasztóanyagokban (azaz ólmot legalább 85 tömegszázalékban tartalmazó ólomötvözetekben) való alkalmazását. A Bizottsághoz 2014 novemberében és decemberében, valamint 2015 januárjában hat kérelem érkezett e mentesség megújítására. Ugyan a 7. a) jelű mentesség 1–7. és 10. kategóriára
                  4
                vonatkozó lejárati határideje a RoHS irányelv követelményei (az 5. cikk (5) bekezdésének második albekezdése) alapján 2016. július 21. volt, az mindaddig alkalmazandó, amíg a Bizottság nem hoz határozatot a megújítás iránti kérelemről.

               A mentességre irányuló kérelem értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül az érdekeltekkel a kérelemmel kapcsolatban nyolchetes, a vélemények kifejtését célzó, online konzultációt
                  5
                folytatott. Az érdekeltekkel folytatott konzultáció ideje alatt öt észrevétel érkezett.

               A kérelem értékelését tartalmazó végleges jelentés közzététele megtörtént
                  6
               , az érdekelt felek értesítést kaptak.

               Ezt követően a Bizottság egy 2016. december 15-én tartott szakértői találkozó keretében konzultált a RoHS 2 irányelv szerinti felhatalmazáson alapuló jogi aktusokkal foglalkozó, a tagállamok szakértőiből álló csoporttal, amelyen a kérelmezők és a leginkább érintett felek előadásokat tartottak. A szakértők egyetértettek a Bizottság által előterjesztett tervezettel; a tagok nagy többsége távol maradt vagy tartózkodott a hozzászólástól. A Bizottság a minőségi jogalkotásra vonatkozó iránymutatásnak megfelelően a felhatalmazáson alapuló irányelv tervezetét egy négyhetes véleménynyilvánítási időszakra közzétette a minőségi jogalkotási portálon. Két észrevétel érkezett, mindkettő a jogi aktus tervezetének támogatása mellett foglalt állást. Az 5. cikk (3)–(7) bekezdésében előírt valamennyi szükséges intézkedésre sor került az anyag korlátozása alóli mentességekre vonatkozóan. Az egyidejűleg benyújtott, mentesség iránti kérelmek és a kapcsolódó adminisztratív követelmények nagy száma miatt a Bizottság a határozathozatali eljárás során az 5. cikk (5) bekezdése szerinti alternatív határidőket alkalmazott. A Tanács és az Európai Parlament valamennyi intézkedésről értesítést kapott.

               A végleges jelentés különösen a következő műszaki információkat és értékelést emelte ki:

               Az ólom olyan lényeges tulajdonságokat kölcsönöz a forrasztóanyagoknak, mint a magas olvadáspont, az elektromos vezetőképesség, a hővezetés, a duktilitás, a korrózióállóság, a megfelelő oxidációs jelleg és a nedvesíthetőség. Ezek a tulajdonságok az ólomra vezethetők vissza, amely az egyetlen olyan ismert elem, amely képes e tulajdonságok kombinációját biztosítani.

               Jelenleg a magas olvadáspontú forrasztóanyagokban lévő ólom helyettesítése vagy kivonása tudományosan és műszakilag nem kivitelezhető. A jelenlegi szakaszban a mentesség hatályának leszűkítése sem lehetséges az érintett alkalmazások sokfélesége miatt.

               Az 1–7. és a 10. kategória értékelésének eredményei azt mutatják, hogy a III. mellékletben foglalt 7. a) bejegyzésre vonatkozó mentesség iránti kérelemre az 5. cikk (1) bekezdésének a) pontjában meghatározott kritériumok legalább egyike teljesül. Mivel az érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni megbízható alternatívák, a mentesség érvényességi időtartamát indokolt 2021. július 21-ig meghosszabbítani; mivel megbízható helyettesítő anyagok még nem állnak rendelkezésre, a helyettesítés negatív társadalmi-gazdasági hatásaira ezen időszak tekintetében nem lehet számítani. Emellett a megadott érvényességi időtartam várhatóan nem gyakorol kedvezőtlen hatást az innovációra, ellenben a megfogalmazás nem feltétlenül szükséges bontása és egy rövidebb időtartam biztosítása szükségtelen adminisztratív terhet jelentene az ipar számára. A III. mellékletben szereplő mentességek hatálya közötti átfedések elkerülése érdekében a javasolt megfogalmazás egyértelművé teszi, hogy a 24. mentesség hatálya alá tartozó alkalmazások nem tartoznak a 7. a) mentesség hatálya alá.

               Az 1–7. és a 10. kategóriától eltérő kategóriák esetében az érvényben lévő mentesség az 5. cikk (2) bekezdésében megállapított érvényességi időtartamig marad hatályban. Ez az egyedi mentesség – a 2011/65/EU irányelv 5. cikkének megfelelően – nem gyengíti az 1907/2006/EK rendelet (REACH) által a környezet és az egészség tekintetében biztosított védelmet.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv az ólom adott alkalmazásokban való használata érdekében mentességet biztosít a 2011/65/EU irányelv 4. cikkének (1) bekezdésében bizonyos anyagokra előírt korlátozások alól; e mentességet fel kell venni az irányelv III. mellékletébe.

               A jogi aktus a 2011/65/EU irányelv rendelkezéseinek és különösen az 5. cikke (1) bekezdése a) pontjában foglalt vonatkozó követelményeknek megfelelően felhatalmazáson alapuló irányelv.

               A felhatalmazáson alapuló irányelv célja, hogy egyes, egyébként tiltott anyagok adott alkalmazásait – a RoHS 2 irányelv rendelkezéseinek és az irányelvben meghatározott feltételeknek, valamint a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően – engedélyezve hozzájáruljon az emberi egészség és a környezet védeleméhez, továbbá közelítse egymáshoz a kapcsolódó rendelkezéseket a belső piac működésének biztosítása érdekében, az elektromos és elektronikus berendezések területén.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2018.3.1.)

               a 2011/65/EU európai parlamenti és tanácsi irányelv III. mellékletének a magas olvadáspontú forrasztóanyagokban lévő ólomra megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  7
                és különösen annak 5. cikke (1) bekezdésének a) pontjára,

               mivel:

               (1)
                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)
                     A 2011/65/EU irányelv III. mellékletének 7. a) bejegyzése 2016 július 21-ig mentességet adott az ólom magas olvadáspontú forrasztóanyagokban (azaz ólmot legalább 85 tömegszázalékban tartalmazó ólomötvözetekben) való alkalmazására. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására.

               (3)
                     Az ólom olyan lényeges tulajdonságokat kölcsönöz a forrasztóanyagoknak, mint a magas olvadáspont, az elektromos vezetőképesség, a hővezetés, a duktilitás, a korrózióállóság, a megfelelő oxidációs jelleg és a nedvesíthetőség.

               (4)
                     Jelenleg a magas olvadáspontú forrasztóanyagokban lévő ólom helyettesítése vagy kivonása tudományosan és műszakilag nem kivitelezhető. A jelenlegi szakaszban a mentesség hatályának leszűkítése sem lehetséges az érintett alkalmazások sokfélesége miatt.

               (5)
                     Mivel az 1–7. és a 10. kategóriába tartozó érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni megbízható alternatívák, a mentesség érvényességi időtartamát indokolt 2021. július 21-ig meghosszabbítani, ellenben a megfogalmazás nem feltétlenül szükséges bontása és egy rövidebb időtartam biztosítása szükségtelen adminisztratív terhet jelentene az ipar számára. A 2011/65/EU irányelv III. mellékletében szereplő mentességek hatálya közötti átfedések elkerülése érdekében a javasolt megfogalmazás egyértelművé teszi, hogy a 24. mentesség hatálya alá tartozó alkalmazások (Korong- és síkmátrix alakú többrétegű kerámiakondenzátorok géppel készített átmenőfuratokba történő forrasztásához használt forrasztóanyagok) nem tartoznak a 7. a) mentesség hatálya alá. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban.

               (6)
                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő 12. hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [az ezen irányelv hatálybalépését követő 12. hónap utolsó napja + 1 nap]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2018.3.1.

                     a Bizottság részéről

                     elnök
                     Jean-Claude JUNCKER

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_hu.htm
                  .

                     (4)

                        Ezek a kategóriák a következők: 1. háztartási nagygépek; 2. háztartási kisgépek; 3. információs technológiai és távközlési berendezések; 4. szórakoztatóelektronikai berendezések; 5. világítótestek; 6. elektromos és elektronikus szerszámok; 7. játékok, szabadidős és sportfelszerelések; 10. adagolóautomaták. Az elektromos és elektronikus berendezések kategóriáinak jegyzékét a RoHS irányelv I. melléklete tartalmazza.

                     (5)

                  A konzultáció időtartama
                  : 2015. augusztus 21-től 2015. október 16-ig.

                     (6)

                     https://bookshop.europa.eu/hu/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        HL L 174., 2011.7.1., 88. o.

    ---documentbreak---

               MELLÉKLET

               A 2011/65/EU irányelv III. mellékletében a 7. a) pont helyébe a következő szöveg lép:

                        „7. a)

                        Magas olvadáspontú forrasztóanyagokban (azaz ólmot legalább 85 tömegszázalékban tartalmazó ólomötvözetekben) lévő ólom

                        A mentesség az 1–7. és a 10. kategóriára vonatkozik (az e melléklet 24. pontjának hatálya alá tartozó alkalmazásokat kivéve), és lejárta 2021. július 21.

                        A mentesség lejárta a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.

                        A mentesség lejárta a 8. kategóriába tartozó in vitro diagnosztikai orvostechnikai eszközök esetében 2023. július 21.

                        A mentesség lejárta a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.”


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének egyes, ólmot üvegben vagy kerámiában tartalmazó elektromos és elektronikus alkatrészekre megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítás céljából egyes, adott alkalmazásra szolgáló, ólmot tartalmazó berendezésekre vonatkozó mentesség tekintetében módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét.

               A RoHS 2 irányelv 4. cikkében az egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. Az irányelv 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza. Míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozások már érvényben vannak, a bisz(2-etil-hexil)-ftalátra (DEHP), a butil-benzil-ftalátra (BBP), a dibutil-ftalátra (DBP) és a diizobutil-ftalátra (DIBP) vonatkozó korlátozások 2019. július 22-től vagy későbbi időponttól alkalmazandók. A RoHS 2 irányelv III. és IV. melléklete felsorolja azon, adott alkalmazású elektromos és elektronikus berendezések anyagait és alkatrészeit, amelyek mentességet élveznek a RoHS 2 irányelv 4. cikkének (1) bekezdése által az anyagokra vonatkozóan előírt korlátozás alól.

               Az 5. cikk a III. és a IV. mellékletnek a tudományos és műszaki fejlődéshez való hozzáigazításáról (a mentességek felvételéről, megújításáról, módosításáról és visszavonásáról) rendelkezik. Az 5. cikk (1) bekezdésének a) pontja értelmében a III. és IV. mellékletbe további mentességek csak akkor vehetők fel, ha ez nem gyengíti az 1907/2006/EK rendelet
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: kivonásuk vagy helyettesítésük a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok, műszakilag vagy tudományosan nem kivitelezhető; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Továbbá az 5. cikk (1) bekezdése szerint az Európai Bizottság (a továbbiakban: Bizottság) a 20. cikkel összhangban felhatalmazáson alapuló egyedi jogi aktusok révén rendelkezik az adott alkalmazású elektromos és elektronikus berendezések anyagainak és alkatrészeinek a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentesség megadására, megújítására vagy visszavonására irányuló kérelmek benyújtására vonatkozó eljárást.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A RoHS 2 irányelv kihirdetése óta a Bizottsághoz a gazdasági szereplőktől számos, mind új mentességek engedélyezésére, mind érvényben lévő mentességek megújítására irányuló kérelem
                  3
                érkezett az 5. cikk (3) bekezdésének és az V. melléklet rendelkezéseinek megfelelően.

               A jelenlegi III. mellékletben szereplő 7. c) I. jelű mentesség lehetővé teszi az ólom olyan elektronikus és elektromos alkatrészekben való alkalmazását, amelyek üvegben vagy kerámiában, de nem a kondenzátorokban, például piezoelektronikus berendezésekben lévő dielektromos kerámiákban, továbbá nem üveg vagy kerámia mátrix anyagokban tartalmaznak ólmot. A Bizottsághoz 2014 decemberében és 2015 januárjában tíz kérelem érkezett e mentesség megújítására. Ugyan a 7. c) I. jelű mentesség 1–7. és 10. kategóriára
                  4
                vonatkozó lejárati határideje a RoHS irányelv követelményei (az 5. cikk (5) bekezdésének második albekezdése) alapján 2016. július 21. volt, az mindaddig alkalmazandó, amíg a Bizottság nem hoz határozatot a megújítás iránti kérelemről. Ezen túlmenően a Bizottsághoz 2014 novemberében egy új, az ólomnak vékonyréteg elektronikus szenzorelemekben, mint például piroelektromos szenzorokban és piezoelektromos szenzorokban való használatára vonatkozó mentesség iránti kérelem érkezett (a 2015-1. sz. kérelem), amely alkalmazás a 7. c) I. jelű bejegyzés hatálya alá tartozik. Az érdekeltekkel folytatott konzultáció során megállapodás született arról, hogy a 2015-1. sz. mentesség iránti kérelem értékelésére a 7. c) I. jelű mentesség tágabb összefüggésében kerül sor.

               A mentességre irányuló kérelem értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül az érdekeltekkel a kérelemmel kapcsolatban nyolchetes, a vélemények kifejtését célzó, online konzultációt
                  5
                folytatott. Az érdekeltekkel folytatott konzultáció ideje alatt öt észrevétel érkezett.

               A kérelem értékelését tartalmazó végleges jelentés közzététele megtörtént
                  6
               , az érdekelt felek értesítést kaptak.

               Ezt követően a Bizottság egy 2016. december 15-én tartott szakértői találkozó keretében konzultált a RoHS 2 irányelv szerinti felhatalmazáson alapuló jogi aktusokkal foglalkozó, a tagállamok szakértőiből álló csoporttal, amelyen a kérelmezők és a leginkább érintett felek előadásokat tartottak. A szakértők egyetértettek a Bizottság által előterjesztett tervezettel; a tagok nagy többsége távol maradt vagy tartózkodott a hozzászólástól. A Bizottság a minőségi jogalkotásra vonatkozó iránymutatásnak megfelelően a felhatalmazáson alapuló irányelv tervezetét egy négyhetes véleménynyilvánítási időszakra közzétette a minőségi jogalkotási portálon. Két észrevétel érkezett, mindkettő a jogi aktus tervezetének támogatása mellett foglalt állást. Az 5. cikk (3)–(7) bekezdésében előírt valamennyi szükséges intézkedésre sor került az anyag korlátozása alóli mentességekre vonatkozóan. Az egyidejűleg benyújtott, mentesség iránti kérelmek és a kapcsolódó adminisztratív követelmények nagy száma miatt a Bizottság a határozathozatali eljárás során az 5. cikk (5) bekezdése szerinti alternatív határidőket alkalmazott. A Tanács és az Európai Parlament valamennyi intézkedésről értesítést kapott.

               A végleges jelentés különösen a következő műszaki információkat és értékelést emelte ki:

               A kerámiákban az ólom a hőmérséklet, a feszültség és/vagy a frekvencia tekintetében széles felhasználási tartományban biztosít meghatározott dielektromos, piezoelektromos, piroelektromos, ferroelektromos, félvezető és mágneses tulajdonságokat. Az üvegben az ólom olyan lényeges tulajdonságokat biztosít, mint például az olvadáspont és a lágyuláspont csökkentése, valamint a megmunkálhatóság, a gépi megmunkálhatóság, a kémiai stabilitás és más tulajdonságok javítása. Az ólomtartalmú üveg széles körben alkalmazható, többek között szigetelés, védelem, ellenállás, ragasztás és hermetikus lezárás céljára.

               Jelenleg az üvegben és/vagy kerámiában lévő ólom helyettesítése vagy kivonása tudományosan és műszakilag nem kivitelezhető.

               Az 1–7. és a 10. kategória értékelésének eredményei azt mutatják, hogy a III. mellékletben foglalt 7. c) I. jelű bejegyzésre vonatkozó mentesség iránti kérelemre az 5. cikk (1) bekezdésének a) pontjában meghatározott kritériumok legalább egyike teljesül. Mivel az érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni megbízható alternatívák, a mentesség érvényességi időtartamát indokolt 2021. július 21-ig meghosszabbítani; mivel megbízható helyettesítő anyagok még nem állnak rendelkezésre, a helyettesítés negatív társadalmi-gazdasági hatásaira ezen időszak tekintetében nem lehet számítani. Emellett a megadott érvényességi időtartam várhatóan nem gyakorol kedvezőtlen hatást az innovációra, ellenben a megfogalmazás nem feltétlenül szükséges bontása és egy rövidebb időtartam biztosítása szükségtelen adminisztratív terhet jelentene az ipar számára. A III. mellékletben szereplő mentességek hatálya közötti átfedések elkerülése érdekében a javasolt megfogalmazás egyértelművé teszi, hogy a 34. mentesség hatálya alá tartozó alkalmazások nem tartoznak a 7. c) I. jelű mentesség hatálya alá.

               Az 1–7. és a 10. kategóriától eltérő kategóriák esetében az érvényben lévő mentesség az 5. cikk (2) bekezdésében megállapított érvényességi időtartamig marad hatályban. Ez az egyedi mentesség – a 2011/65/EU irányelv 5. cikkének megfelelően – nem gyengíti az 1907/2006/EK rendelet (REACH) által a környezet és az egészség tekintetében biztosított védelmet.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv az ólom adott alkalmazásokban való használata érdekében mentességet biztosít a 2011/65/EU irányelv 4. cikkének (1) bekezdésében bizonyos anyagokra előírt korlátozások alól; e mentességet fel kell venni az irányelv III. mellékletébe.

               A jogi aktus a 2011/65/EU irányelv rendelkezéseinek és különösen az 5. cikke (1) bekezdése a) pontjában foglalt vonatkozó követelményeknek megfelelően felhatalmazáson alapuló irányelv.

               A felhatalmazáson alapuló irányelv célja, hogy egyes, egyébként tiltott anyagok adott alkalmazásait – a RoHS 2 irányelv rendelkezéseinek és az irányelvben meghatározott feltételeknek, valamint a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően – engedélyezve hozzájáruljon az emberi egészség és a környezet védeleméhez, továbbá közelítse egymáshoz a kapcsolódó rendelkezéseket a belső piac működésének biztosítása érdekében, az elektromos és elektronikus berendezések területén.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2018.2.27.)

               a 2011/65/EU európai parlamenti és tanácsi irányelv III. mellékletének egyes, ólmot üvegben vagy kerámiában tartalmazó elektromos és elektronikus alkatrészekre megadott mentesség tekintetében, a tudományos és a műszaki fejlődéshez történő hozzáigazítás céljából történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  7
                és különösen annak 5. cikke (1) bekezdésének a) pontjára,

               mivel:

               (1)
                     A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzanak ólmot.

               (2)
                     A 2011/65/EU irányelv III. mellékletének 7. c) I. jelű bejegyzése 2016 július 21-ig mentességet adott az ólom olyan elektronikus és elektromos alkatrészekben való alkalmazására, amelyek üvegben vagy kerámiában, de nem a kondenzátorokban, például piezoelektronikus berendezésekben lévő dielektromos kerámiákban, továbbá nem üveg vagy kerámia mátrix anyagokban tartalmaznak ólmot. A Bizottsághoz a 2011/65/EU irányelv 5. cikke (5) bekezdésének megfelelően 2015. január 21. előtt kérelem érkezett e mentességnek az 1–7. és a 10. kategória tekintetében történő megújítására. Ezen túlmenően a Bizottsághoz 2014 novemberében egy új, az ólomnak vékonyréteg elektronikus szenzorelemekben, mint például piroelektromos szenzorokban és piezoelektromos szenzorokban való használatára vonatkozó mentesség iránti kérelem érkezett (a 2015-1. sz. kérelem), amely alkalmazás a 7. c) I. jelű bejegyzés hatálya alá tartozik. Az érdekeltekkel folytatott konzultáció során megállapodás született arról, hogy a 2015-1. sz. mentesség iránti kérelem értékelésére a 7. c) I. jelű mentesség tágabb összefüggésében kerül sor.

               (3)
                     A kerámiákban az ólom a hőmérséklet, a feszültség és/vagy a frekvencia tekintetében széles felhasználási tartományban biztosít meghatározott dielektromos, piezoelektromos, piroelektromos, ferroelektromos, félvezető és mágneses tulajdonságokat. Az üvegben az ólom olyan lényeges tulajdonságokat biztosít, mint például az olvadáspont és a lágyuláspont csökkentése, valamint a megmunkálhatóság, a gépi megmunkálhatóság, a kémiai stabilitás és más tulajdonságok javítása. Az ólomtartalmú üveg széles körben alkalmazható, többek között szigetelés, védelem, ellenállás, ragasztás és hermetikus lezárás céljára.

               (4)
                     Jelenleg az üvegben és/vagy kerámiában lévő ólom helyettesítése vagy kivonása tudományosan és műszakilag nem kivitelezhető.

               (5)
                     Mivel az 1–7. és a 10. kategóriába tartozó érintett alkalmazások esetében ma még nem állnak rendelkezésre és várhatóan a közeljövőben sem fognak a piacra kerülni megbízható alternatívák, a mentesség érvényességi időtartamát indokolt 2021. július 21-ig meghosszabbítani, ellenben a megfogalmazás nem feltétlenül szükséges bontása és egy rövidebb időtartam szükségtelen adminisztratív terhet jelentene. A 2011/65/EU irányelv III. mellékletében szereplő mentességek hatálya közötti átfedések elkerülése érdekében a javasolt megfogalmazás egyértelművé teszi, hogy a 34. mentesség hatálya alá tartozó alkalmazások nem tartoznak a 7. c) I. jelű mentesség hatálya alá. Az 1–7. és a 10. kategóriától eltérő kategóriák esetében az érvényben lévő mentesség a 2011/65/EU irányelv 5. cikke (2) bekezdésének második albekezdésében megállapított érvényességi időtartamig marad hatályban.

               (6)
                     A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő 12. hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [az ezen irányelv hatálybalépését követő 12. hónap utolsó napja + 1 nap]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2018.2.27.

                     a Bizottság részéről

                     elnök
                     Jean-Claude JUNCKER

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_hu.htm
                  .

                     (4)

                        Ezek a kategóriák a következők: 1. háztartási nagygépek; 2. háztartási kisgépek; 3. információs technológiai és távközlési berendezések; 4. szórakoztatóelektronikai berendezések; 5. világítótestek; 6. elektromos és elektronikus szerszámok; 7. játékok, szabadidős és sportfelszerelések; 10. adagolóautomaták. Az elektromos és elektronikus berendezések kategóriáinak jegyzékét a RoHS irányelv I. melléklete tartalmazza.

                     (5)

                  A konzultáció időtartama
                  : 2015. augusztus 21-től 2015. október 16-ig.

                     (6)

                     https://bookshop.europa.eu/hu/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        HL L 174., 2011.7.1., 88. o.

    ---documentbreak---

               MELLÉKLET

               A 2011/65/EU irányelv III. mellékletében a 7. c) I. pont helyébe a következő szöveg lép:

                        „7. c) I.

                        Elektronikus és elektromos alkatrészek, amelyek üvegben vagy kerámiában, de nem a kondenzátorokban, például piezoelektronikus berendezésekben lévő dielektromos kerámiákban, továbbá nem üveg vagy kerámia mátrix anyagokban tartalmaznak ólmot

                        A mentesség az 1–7. és a 10. kategóriára vonatkozik (a 34. pont hatálya alá tartozó alkalmazásokat kivéve), és 2021. július 21-én lejár.

                        A mentesség lejárta a 8. és a 9. kategóriába tartozó, az in vitro diagnosztikai orvostechnikai eszközöktől, valamint az ipari felügyeleti és vezérlő eszközöktől eltérő eszközök esetében 2021. július 21.

                        A mentesség lejárta a 8. kategóriába tartozó in vitro diagnosztikai orvostechnikai eszközök esetében 2023. július 21.

                        A mentesség lejárta a 9. kategóriába tartozó ipari felügyeleti és vezérlő eszközök és a 11. kategória esetében 2024. július 21.”